Document ID: 31987R0338

*****
ΚΑΝΟΝΙΣΜΟΣ (ΕΟΚ) αριθ. 338/87 ΤΗΣ ΕΠΙΤΡΟΠΗΣ
της 3ης Φεβρουαρίου 1987
που θεσπίζει ορισμένες διατάξεις όσον αφορά την έκδοση πιστοποιητικών ΣΜΣ για πατάτες για σπορά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 85 παράγραφος 3,
Εκτιμώντας:
ότι ο κανονισμός (ΕΟΚ) αριθ. 650/86 της Επιτροπής της 28ης Φεβρουαρίου 1986 σχετικά με την εφαρμογή του συμπληρωματικού μηχανισμού που εφαρμόζεται στις συναλλαγές για την εισαγωγή στην Ισπανία ορισμένων πατατών για σπορά (1) καθόρισε, μεταξύ άλλων, το ενδεικτικό ανώτατο όριο για την περίοδο εμπορίας από την 1η Οκτωβρίου 1986 έως τις 30 Σεπτεμβρίου 1987·
ότι το άρθρο 85 της πράξης προσχώρησης προβλέπει ότι, στην περίπτωση κατά την οποία η εξέλιξη των ενδοκοινοτικών συναλλαγών εμφανίζει μία σημαντική αύξηση των εισαγωγών που πραγματοποιούνται ή που προβλέπεται να πραγματοποιηθούν και αν αυτή η κατάσταση οδηγεί στο να φθάσουμε ή να ξεπεράσουμε το ενδεικτικό ανώτατο όριο εισαγωγής του προϊόντος για την τρέχουσα περίοδο εμπορίας, μπορούν να αποφασιστούν μέτρα·
ότι για τις πατάτες για σπορά, της διάκρισης ex 07.01 Α Ι του κοινού δασμολογίου, το ενδεικτικό ανώτατο όριο έχει ήδη κατά πολύ ξεπεραστεί· ότι, λαμβάνοντας υπόψη την κατάσταση αυτή, θα πρέπει να περιορίσουμε τις εισαγωγές στην Ισπανία των εν λόγω προϊόντων και θα πρέπει εφεξής να ανασταλεί η έκδοση των πιστοποιητικών ΣΜΣ για τα εν λόγω προϊόντα· ότι το μέτρο αυτό θα έχει σαν αποτέλεσμα να απορριφθούν οι εκκρεμούσες αιτήσεις·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σπόρων προς Σπορά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η έκδοση των πιστοποιητικών ΣΜΣ για πατάτες για σπορά πιστοποιημένης κατηγορίας που υπάγονται στη διάκριση ex 07.01 Α Ι του κοινού δασμολογίου, για τις αιτήσεις που υποβάλλονται από τις 22 Ιανουαρίου 1987, αναστέλλεται.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Φεβρουαρίου 1987.

Labels: 3
17
18